# ZÁPISNICA

**zo zasadnutia Obecného zastupiteľstva v obci Stránske**

**konaného dňa 23.04. 2018**

P r í t o m n í : Podľa prezenčnej listiny

Neprítomní: Gabčíková Zuzana

Overovatelia: Miroslav Fašánok

Ing. Tomáš Durian

Program zasadnutia:

1. **Otvorenie zasadnutia.**
2. **Kontrola uznesení.**
3. **Úprava rozpočtu obce.**
4. **Prefinancovanie schváleného projektu chodník v obci Stránske.**
5. **Rôzne.**

*K bodu č. 1*

## *Otvorenie zasadnutia*.

Zasadnutie otvoril starosta obce, privítal prítomných poslancov a konštatoval, že zasadnutie je uznášania schopné. Za overovateľov boli zvolený: Miroslav Fašánok, Ing. Tomáš Ďurian.

*K bodu č. 2*

## *Kontrola uznesení .*

Schválenie preventivára obce – schválený Matúš Štefánik.

Úprava rozpočtu - schválený

Prístavba MŠ - financovanie - schválená pôžička od Prima banky vo výške 84.000 tis EUR

Informácia o schválených projektoch – Hasičská zbrojnica a Chodník

Zmluvné zabezpečenie právnych služieb - schválenie právnych služieb s JUDr. Jurigom

zakúpenie hasičských rovnošiat – schválené – financovanie 50% obec a 50% hasiči

realizácia akcií financovaných z rozpočtu obce:

- rozšírenie verejného osvetlenia - podkostolie – zrealizované

- asfaltovanie ciest – Kucke cesta, cesta ku križu od p. Jančúcha Petra č. 172 – spracúvajú sa cenové ponuky.

Nájomná zmluva Urbár Stránske – uzatvorená za cenu 0,30/m2

zmena ÚPN-O Stránske - nevyhlási sa zmena a doplnok ÚPN-O Stránske

**Uznesenie č. 17/2018**

**OZ berie na vedomie predloženú kontrolu uznesení starostom obce z minulého zasadnutia.**

Hlasovanie: za - 6 (Ing.Ďurian T.,Fašánok M., Čišecký S.,Čanecký M.,Knapec S., Fašanok Ľ.)

Proti - 0

Zdržal sa - 0

## *K bodu č. 3*

## *Úprava rozpočtu.*

V príjmovej časti - grant od DPO SR vo výške 1 400,- € a úver od Prima banky vo výške 84 000,- €

Vo výdavkovej časti – 1 400,- € - Požiarna ochrana a 84 000,- € - prístavba MŠ Stránske

**Uznesenie č. 18/2018**

**OZ schvaľuje úpravu rozpočtu bez pripomienok.**

Hlasovanie: za - 6 (Ing.Ďurian T.,Fašánok M., Čišecký S.,Čanecký M.,Knapec S., Fašanok Ľ.)

Proti - 0

Zdržal sa - 0

*K bodu č. 4*

*Prefinancovanie schváleného projektu Chodník v obci Stránske.*

Zmluva od PPA je formou zálohy 50%, ale to zjavne nevyhovuje obci, tak som požiadal Prima banku o prefinancovanie projektu Chodník v obci Stránske sme dostali od Prima banky úver vo výške 90 000,- Eur. Po dokončení bude vypracovaná žiadosť o platbu a následne by sa čakalo na preplatenie. Zmluva je podpísaná, začatie prác cca 6/2018.

**Uznesenie č. 19/2018**

**OZ schvaľuje prefinancovanie schváleného projektu Chodník v obci Stránske od Prima banky, formou refundácie.**

Hlasovanie: za - 6 (Ing.Ďurian T.,Fašánok M., Čišecký S.,Čanecký M.,Knapec S. Fašanok Ľ.)

Proti - 0

Zdržal sa - 0

*K bodu č. 5*

*Rôzne*

Starosta:

- Dňa 05.05.2018 o 15.00 hod. bude oslava 90. výročia DHZ

- sťažnosť občianky p. Hudekovej na verejný rozhlas, nesúhlasí ani s terajším umiestnením reproduktora.

* Dňa 20.04.2018 bola podpísaná zmluva – prístavba MŠ Stránske
* Dňom 1.03.2018 rozviazala pracovný pomer riaditeľka MŠ Stránske. Bolo vypísaní výberové konanie na riaditeľku MŠ Stránske. Oslovená bola aj p. učiteľka Očková vo veci poverenia riaditeľky MŠ Stránske – poverenie odmietla.

- na kopaniciach p. Pieš si dal vymerať svoj pozemok a hraničné body zasahujú do existujúcej cesty. Ak začne svoj pozemok v budúcnosti zahradzovať, po ceste sa nebude dať prejsť. Navrhujem p. Piešovi napísať list ohľadom dohody.

p. Čanecký - obecným cestám treba aby sa venoval jeden človek a dával to na poriadok. Postupne aby sa robili geometrické plány a riešiť takéto situácie.

starosta – navrhujem napísať list p. Piešovi, že sa ide zamerať skutkový stav cesty.

p. Jančúch Peter ml. - je vlastníkom pozemku v Bórí, kde sa rozširovala cesta, na ktorú vypustil zo svojho pozemku a na tomto pozemku nebude zatiaľ stavať. Za vypustenie nechce peniaze, ale chce zámenu pozemkov a to pri svojom rozostavanom RD na stráni.

p. Fašánok M - zameranie pozemku by išlo na čie náklady?

p. Jančúch P. - ak by bola zámena schválená, tak zameranie by bolo na moje náklady.

starosta - stavebná komisia spraví obhliadku a dá stanovisko na budúce zasadnutie OZ.

p. Fašánok M. – ako sa postupuje ďalej s pozemkom p. Miloša Chrachalu?

Starosta – k dohode sa nedospelo, ani k zámene, naďalej sa komunikuje s p. Chrachalom.

p. Knapec S. – poklop kanalizácie pri p. Gamenovej je v zlom stave – treba to riešiť.

Stránske dňa: 23.04.2018

Zapísala: Viera MAJERČÍKOVÁ ..............................................

Overovatelia: Miroslav Fašánok ..............................................

Ing. Tomáš Ďurian ..............................................